hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu hu hu eu hu en hu en hu en hu en hu en hu en hu en hu en hu en hu en hu en hu en hu en hu ga en hu hu hu hu hu hu hu hu hu hu en hu hu fr hu hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu de en en
Pénteken elindultak Afrikába. A cél Sierra Leone | Tapolcai Media
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Home \ hírek \ Pénteken elindultak Afrikába. A cél Sierra Leone
Pénteken elindultak Afrikába. A cél Sierra Leone
A tapolcai Mohos és Vetsey házaspár nem mindennapi módot választott egy afrikai kiruccanásnak. Pénteken indultak el a „kontinensnézőbe”, mégpedig a Budapest – Bamako 2020 rally résztvevőiként.
A Fő téren búcsúztak a barátokról, ismerősöktől. A képen a tapolcai résztvevők (balról) Mohos Imre, Vetsey László, Mohos- Bárány Nóra és Vetsey Anita. /Fotó: Májer Edit/
Mint arról korábban már beszámoltunk (erről ITT olvashat), Mohos – Bárány Nóra és férje Imre, valamint Vetsey Anita és párja László az igazi Afrikát szerette volna felfedezni, így közel egy éve már annak, hogy regisztráltak a kétévente megrendezésre kerülő Budapest – Bamako rally-ra. Nem a verseny kategóriában indultak, számukra a kihívást, az élményeket jelenti ez az autós kaland. Fontos megemlíteni, hogy minden alkalommal jótékony célok mellé állnak a rally szervezői: idén Szenegál egy kicsiny falujában, Dindefeloban vezetékes tiszta ivóvíz rendszer kiépítését támogatják. A projekt keretében kutat, napelemes szivattyút, víztornyot és csővezetékeket építenek a faluban. Emellett faültetést kezdeményeztek Sierra Leonéban, valamint a rally-t kíséri egy adományokkal megpakolt kamion is, melyeket az útvonal melletti településeken fognak szétosztani a helyieknek.
Az utolsó pillanatokban is alakítottak még az autón. A Fő térre, az indulásra egyenesen a szervizből hozták a kocsit. /Fotó: Májer Edit/
Az idei útvonal egyébként minden eddiginél messzebbre vezeti a résztvevőket, egészen Nyugat-Afrika szívéig. Budapestről indultak a résztvevők pénteken. Európát Szlovéniát, Olaszországot, Franciaországot, Spanyolországot érintve hagyják el, majd Marokkón át Mauritánián, Szenegálon át – Guineát is érintve – Sierra Leonéban végződik a 9000 km-es, bő három hetes kaland. (A részletes útvonalról videót ITT tekinthet meg).
Az autónak többféle környezethez kell majd alkalmazkodnia az út során. /Fotó: Májer Edit/
A két házaspár pénteken, Tapolcán, a Fő téren búcsúzott el és indul el a kalandra ( a Tapolcai Média élő videóját, a résztvevőkkel készített interjút ITT nézheti vissza). Sokan eljöttek, barátok, családtagok, de több városlakó is kíváncsi volt az indulásukra. Elmondták, az utolsó napokban fogta el őket a legjobban az izgalom. Felsorolni sem lehet, mennyi előkészületet igényelt az élet minden területéről ez az út. Több szerviz is bekapcsolódott az autó felkészítésébe – direkt erre a célra vásároltak egy Toyotát és alakították át, a leglátványosabb talán a tetőcsomagtartó és a reflektorok felszerelése volt, de rengeteg apróbb változtatást kellett még eszközölni, hogy a kocsi kibírja a nagy utat. A pakolással voltak még gondban, de végül minden a helyére került.
Csomagok bepakolva, minden elintézve, indulásra készen. /Fotó: Májer Edit/
Megtudtuk, minden nap lesz egy esti találkozási pont a résztvevőknek, ahol sátrat vernek, majd reggel indulnak tovább. A tapolcaiak ötnapi vésztartalékkal készültek étel-ital tekintetében, egyébként útjuk során szeretnének megismerkedni a helyi konyhával, ételekkel is. A pénteki búcsúzást követően izgatottan vágtak neki a 116-s rajtszámmal, a több mint ötven lelkes támogató logójával telematricázott autóval az életre szóló kalandra.
Már úton. Még egy utolsó integetés a családnak. /Fotó: Májer Edit/
A két házaspár létrehozott egy Facebook oldalt is, Tapolca – Bamako Rally 2020 néven, ahol bárki követheti mindennapjaikat.
Pihenő Monacoban /Fotó: Tapolca – Bamako Rally 2020/
A hangulat remek. Itt éppen Granadában fotózkodtak. /Fotó: Tapolca – Bamako Rally 2020/
A Tapolcai Városi Televízió jövő heti (02.05-i) friss adásában, a Sportmagazinban részletesen is foglalkozunk a témával, a szervizben készítette interjúkat, valamint Anita és Nóra indulás előtti gondolatait is megtekintheti az összefoglalóban. A műsort felkerült majd az internetre is, mely a Tapolcai Média oldalon lesz elérhető és visszanézhető.
Pénteken elindultak Afrikába. A cél Sierra Leone
autóssport, Budapest - Bamako 2020, rally
Májer Edit | hírek, közélet, sport | 2020.02.02. 18:48
Felkerültek a szalagok a “gönczysek” ünneplőire
Magyar Kultúráért kitüntetést kapott a nyugalmazott tapolcai állatorvos-író
107 – Rendőrségi magazin
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Please specify an ID for the Contact Form in Theme Options > Single Post/Video > Video Report Form